13.1.2022
SK
Úradný vestník Európskej únie
L 8/37
aktualizovať okrem iného požiadavky na vstup produktov z hovädzieho dobytka, oviec a kôz do Únie doplnením špecifických podmienok v prípade vstupu produktov z prežúvavcov do Únie z krajiny s kontrolovaným rizikom BSE, ak sú získané zo zvierat pochádzajúcich z krajiny s neurčeným rizikom BSE.
Tieto nové požiadavky na vstup uvedených zásielok do Únie by sa mali zohľadniť v daných vzoroch certifikátov zdravia zvierat/úradných certifikátov a úradných certifikátov.
Preto je potrebné uvedené vzory zodpovedajúcim spôsobom zmeniť.
(3)
Okrem toho by sa mali zmeniť potvrdenia o zdravotnej neškodnosti a potvrdenia o zdravotnom stave zvierat vo vzoroch certifikátov zdravia zvierat/úradných certifikátov na vstup zásielok určitých kategórií mäsových výrobkov určených na ľudskú spotrebu do Únie stanovených v kapitole 25 (VZOR MPNT) a kapitole 26 (VZOR MPST) prílohy III k vykonávaciemu nariadeniu (EÚ) 2020/2235, aby presne odrážali požiadavky týkajúce sa vstupu produktov živočíšneho pôvodu z jeleňovitých z farmových chovov a voľne žijúcich jeleňovitých stanovené v kapitole F prílohy IX k nariadeniu (ES) 999/2001 a zariadenia pôvodu zvierat, z ktorých bolo čerstvé mäso získané, stanovené v článku 150 delegovaného nariadenia Komisie (EÚ) 2020/692 (7).
Preto je potrebné uvedené vzory zodpovedajúcim spôsobom zmeniť.
(4)
V kapitole 27 prílohy III k vykonávaciemu nariadeniu (EÚ) 2020/2235 sa stanovuje vzor certifikátu zdravia zvierat/ úradného certifikátu na vstup čistených čriev určených na ľudskú spotrebu do Únie (VZOR CAS).
V súlade s článkom 148 delegovaného nariadenia (EÚ) 2020/692 sa v bode II.2.2 uvedeného vzoru certifikátu zdravia zvierat/úradného certifikátu pre tretie krajiny alebo územia resp. ich pásma, z ktorých je povolený vstup čerstvého mäsa do Únie, a preto sú uvedené v prílohe XIII k vykonávaciemu nariadeniu Komisie (EÚ) 2021/404 (8), stanovuje možnosť vstupu zásielok čistených čriev do Únie bez potvrdenia o uplatňovaní ošetrení na zmiernenie rizika stanovených v bode 2 prílohy XXVI k delegovanému nariadeniu (EÚ) 2020/692.
Súčasné znenie v uvedenom bode však nie je dostatočne zrozumiteľné, pokiaľ ide o pásma pôvodu čistených čriev, kedy sa táto možnosť uplatňuje.
S cieľom objasniť, že takáto možnosť sa vzťahuje iba na pásma uvedené v prílohe XIII k vykonávaciemu nariadeniu (EÚ) 2021/404, by sa mal zahrnúť kód pásma pôvodu čistených čriev tak, ako je uvedený v prílohe XIII k vykonávaciemu nariadeniu (EÚ) 2021/404.
Preto je potrebné uvedený vzor zodpovedajúcim spôsobom zmeniť.
(5)
V kapitole 28 (VZOR FISH-CRUST-HC) a kapitole 31 (VZOR MOL-HC) prílohy III k vykonávaciemu nariadeniu (EÚ) 2020/2235 sa stanovujú vzory certifikátov zdravia zvierat/úradných certifikátov na vstup zásielok živých rýb, živých kôrovcov a produktov živočíšneho pôvodu z uvedených živočíchov, ktoré sú určené na ľudskú spotrebu, do Únie a zásielok živých lastúrnikov, ostnatokožcov, plášťovcov, morských ulitníkov a produktov živočíšneho pôvodu z uvedených živočíchov určených na ľudskú spotrebu do Únie.
S cieľom zlepšiť zrozumiteľnosť poznámok v uvedených vzoroch by sa malo jasne špecifikovať, že zásielky produktov živočíšneho pôvodu z vodných živočíchov, ktoré si vyžadujú vyplnenie potvrdení o zdravotnom stave zvierat stanovených v časti II.2, sú tie, ktoré neboli vylúčené z rozsahu pôsobnosti delegovaného nariadenia (EÚ) 2020/692 podľa článku 1 ods.
6 uvedeného nariadenia.
Konkrétne zásielky produktov živočíšneho pôvodu z vodných živočíchov iných ako živé vodné živočíchy, ktoré vstupujú do Únie pripravené na priamu ľudskú spotrebu, bez toho, aby boli podrobené ďalšiemu spracovaniu v Únii, si nevyžadujú vyplnenie potvrdení o zdravotnom stave zvierat stanovených v časti II.2.
Vymedzenie pojmu „ďalšie spracovanie“ takisto objasní situáciu týkajúcu sa zásielok.
Preto je potrebné uvedené vzory zodpovedajúcim spôsobom zmeniť.
(6)
Okrem toho nedávne zmeny v článku 167 písm.
a) a b) a v článku 169 ods.
3 písm.
b) delegovaného nariadenia (EÚ) 2020/692 zavedené delegovaným nariadením Komisie (EÚ) 2021/1705 (9) by sa mali zohľadniť v potvrdeniach o zdravotnom stave zvierat v kapitole 28 (VZOR FISH-CRUST-HC) a kapitole 31 (VZOR MOL-HC) prílohy III k vykonávaciemu nariadeniu (EÚ) 2020/2235.
Preto je potrebné uvedené vzory zodpovedajúcim spôsobom zmeniť.
(7) Delegované nariadenie Komisie (EÚ) 2020/692 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v.
EÚ L 174, 3.6.2020, s. 379).
(8) Vykonávacie nariadenie Komisie (EÚ) 2021/404 z 24. marca 2021, ktorým sa stanovujú zoznamy tretích krajín, území alebo ich pásiem, z ktorých je povolený vstup zvierat, zárodočných produktov a produktov živočíšneho pôvodu do Únie v súlade s nariadením Európskeho parlamentu a Rady (EÚ) 2016/429 (Ú. v.
EÚ L 114, 31.3.2021, s. 1).
(9) Delegované nariadenie Komisie (EÚ) 2021/1705 zo 14. júla 2021, ktorým sa mení delegované nariadenie (EÚ) 2020/692, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa vstupu zásielok určitých zvierat, zárodočných produktov a produktov živočíšneho pôvodu do Únie a ich premiestňovania a zaobchádzania s nimi po ich vstupe do Únie (Ú. v.
EÚ L 339, 24.9.2021, s. 40).